Publication: Magyar Közlöny
Issue: MK-2011-48 (Year: 2011, Number: 48)
Era: contemporary
Section: országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-a szerinti
Paragraph Index: 870

országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-a szerinti hitelesítés céljából. Az aláírásgyûjtõ íven a következõ kérdés szerepelt: „Egyetért e Ön azzal, hogy a Magyar föld, és vízkészlet magyar tulajdonban maradjon, azt soha, semmilyen körülmények között el nem adhatja egyetlen kormány sem?,” Az Országos Választási Bizottság megállapítja, hogy a népszavazási kezdeményezés aláírásgyûjtõ ív mintáján feltüntetett kérdés a Kormány részére határozna meg feladatot. A Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/B. § (1) bekezdése szerint országos népszavazás és népi kezdeményezés tárgya az Országgyûlés hatáskörébe tartozó kérdés lehet, ebbõl következõen népszavazás a Kormány részére nem határozhat meg kötelezettséget. Az Országos Választási Bizottság megállapítja továbbá, hogy az aláírásgyûjtõ ív mintapéldányán szereplõ kérdés nem felel meg az Nsztv. 13. § (1) bekezdésében foglalt egyértelmûség követelményének. A népszavazásra bocsátott kérdésnek a választópolgár és a jogalkotó számára is egyértelmûnek kell lennie. Az egyértelmûség követelményét a Testület és az Alkotmánybíróság is a népszavazáshozvaló jog alkotmányos garanciájaként értelmezi [51/2001. (XI. 29.)

Source: https://magyarkozlony.hu/hivatalos-lapok/f5c94869b7e914355bbfd29a2095573c943449e6/dokumentumok/90aa7b11ce3226582da904ea545c7acbf7e3c3cf/letoltes